**AΝΑΚΟΙΝΩΣΗ**

**ΥΠΟΒΟΛΗ ΑΙΤΗΣΕΩΝ ΓΙΑ ΠΡΑΓΜΑΤΟΠΟΙΗΣΗ ΠΡΑΚΤΙΚΗΣ ΑΣΚΗΣΗΣ ΠΡΟΓΡΑΜΜΑΤΟΣ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ ΜΕ ΧΡΗΜΑΤΟΔΟΤΗΣΗ ΜΕΣΩ ΕΣΠΑ ΚΑΙ ΜΕΣΩ ΟΑΕΔ**

Οι αιτήσεις για πραγματοποίηση Πρακτικής Άσκησης (ΠΑ), κατά το εαρινό εξάμηνο του ακαδημαϊκού έτους 2023-24, θα γίνονται δεκτές **από 06 Φεβρουαρίου έως και 04 Μαρτίου 2024** και δεν θα δοθεί παράταση στην περίοδο υποβολής.

Ο χρόνος πραγματοποίησης της πρακτικής άσκησης είναι από 01/04/2024 έως 30/09/2024.

Η Πρακτική Άσκηση σύμφωνα με τον οδηγό σπουδών προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές για την πρόσβασή τους στην αγορά εργασίας. Όλες οι αιτήσεις των φοιτητών για τις θέσεις που χρηματοδοτούνται μέσω ΕΣΠΑ, η υποβολή των δικαιολογητικών και η διαχείριση του προγράμματος γίνεται μέσω της ειδικής πλατφόρμας https://praktiki-new.uop.gr/.

Η Πρακτική Άσκηση προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές για την πρόσβασή τους στην αγορά εργασίας. Όλες οι αιτήσεις των φοιτητών για τις θέσεις που χρηματοδοτούνται μέσω ΕΣΠΑ, η υποβολή των δικαιολογητικών και η διαχείριση του προγράμματος γίνεται μέσω της ειδικής πλατφόρμας https://praktiki-new.uop.gr/.

**Απαραίτητα δικαιολογητικά που θα συνοδεύουν την αίτηση[[1]](#footnote-1)**

**α) Βεβαίωση** της Γραμματείας του Τμήματος φοίτησης, ότι ο αιτών πληροί τις προϋποθέσεις για πραγματοποίηση ΠΑ ή Αναλυτική Βαθμολογία Σπουδών Φοιτητή.

**β) Βεβαίωση Αποδοχής Απασχόλησης** του Φορέα ΠΑ, για το συγκεκριμένο χρονικό διάστημα, στην οποία θα αναφέρεται και η σύμφωνη γνώμη του, για συμμετοχή ή όχι του ασκούμενου στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος.

**γ) (Μόνο για ΑμεΑ) Πιστοποιητικό Διαπίστωσης Πάθησης**, από αρμόδιο κρατικό φορέα, όπου θα αναφέρεται η πάθηση και το ποσοστό αναπηρίας.

Η πρότυπη σχετική αίτηση και η πρότυπη Βεβαίωση Αποδοχής Απασχόλησης, διατίθενται στην ιστοσελίδα του Τμήματος Λογιστικής και Χρηματοοικονομικής ([εδώ](http://accfin.uop.gr/?page_id=9167)), πρέπει δε να υποβληθούν **εμπροθέσμως** στη Γραμματεία του Τμήματος, με φυσική προσκόμισή τους είτε με αποστολή τους με μορφή ηλεκτρονικών αρχείων στη διεύθυνση email της Γραμματείας: chrime@go.uop.gr. Σημειώνεται ότι οι φοιτητές καλούνται να εγγραφούν στο μάθημα **«Πρακτική Άσκηση Τεχνολογικής Εκπαίδευσης (6μηνη)»** που έχει δημιουργηθεί στο **eclass** του Πανεπιστημίου.

**ΠΡΟΣΟΧΗ**: Στην αίτηση, ο αιτών πρέπει υποχρεωτικά να συμπληρώσει το σχετικό πεδίο, με το οποίο δηλώνεται υπεύθυνα εάν επιθυμεί ή όχι να συμμετάσχει στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος με τίτλο «Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου για το ακαδημαϊκό έτος 2022‐2023».

**Υποχρεωτικές και Αναγκαίες Προϋποθέσεις για πραγματοποίηση ΠΑ**

Ο φοιτητής πρέπει υποχρεωτικά:

* να βρίσκεται στο 8ο ή μεγαλύτερο εξάμηνο σπουδών.
* να έχει εξεταστεί επιτυχώς σε τουλάχιστον 30 μαθήματα από το σύνολο των μαθημάτων.

**Πρακτική Άσκηση μέσω ΕΣΠΑ (1 θέση)**

***«ΠΡΑΚΤΙΚΗ ΑΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΑΚ.ΕΤΩΝ 2022-2023 & 2023 -2024, με κωδικό ΟΠΣ (MIS) 6004529, στο πλαίσιο του Επιχειρησιακού Προγράμματος «Ανθρώπινο Δυναμικό και Κοινωνική Συνοχή 2021-2027», που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.***

Ειδικά οι φοιτητές που ενδιαφέρονται να πραγματοποιήσουν την πρακτική τους άσκηση με χρηματοδότηση μέσω ΕΣΠΑ, θα πρέπει εντός του ίδιου διαστήματος να συνδεθούν στην ιστοσελίδα <https://praktiki-new.uop.gr/> με τους ιδρυματικούς κωδικούς τους και να υποβάλουν ηλεκτρονικά την αίτηση επισυνάπτοντας τα απαιτούμενα στην ηλεκτρονική αίτηση δικαιολογητικά.

**Προσοχή!!! Στην ιστοσελίδα** [**https://praktiki-new.uop.gr/**](https://praktiki-new.uop.gr/) **τους θα δηλώσετε ότι προέρχεστε από το πρόγραμμα ΤΕΙ και ότι δεν έχετε υποβάλει αίτηση για αναβάθμιση του πτυχίου σε πανεπιστημιακό.**

Μαζί με την αίτηση συνυποβάλλονται:

* Υπεύθυνη Δήλωση σύμφωνα με το Υπόδειγμα 1
* ΙΒΑΝ Τραπέζης (είτε σαρωμένη φωτοτυπία της σελίδας του βιβλιαρίου τραπέζης είτε αντίστοιχη εκτύπωση από τις ηλεκτρονικές υπηρεσίες της τράπεζας όπου φαίνεται ευκρινώς το όνομα του φοιτητή/τριας και το ΙΒΑΝ, για την τράπεζα Πειραιώς μέσω του winbank web banking έχετε τη δυνατότητα να εκδίδετε άμεσα «Βεβαίωση Τήρησης Καταθετικού Λογαριασμού»)
* Αριθμό Φορολογικού Μητρώου (είτε εκτύπωση από την ΑΑΔΕ της υποεπιλογής «Στοιχεία Φυσικού Προσώπου» στην επιλογή «Μητρώο & Επικοινωνία» είτε έγγραφο όπως Ε1, ή εκκαθαριστικό όπου φαίνεται το όνομα και το ΑΦΜ)
* Βεβαίωση ΑΜΑ - Απογραφή ΕΦΚΑ (όσοι φοιτητές δεν έχουν ή δεν γνωρίζουν αν έχουν Αριθμό Συστήματος ΕΦΚΑ (αριθμό μητρώου ΙΚΑ), θα πρέπει να ακολουθήσουν τις διαδικασίες που αναφέρονται στο παρακάτω οδηγό:

https://praktiki-new.uop.gr/assets/documents/ ΟΔΗΓΙΕΣ%20ΓΙΑ%20ΕΚΔΟΣΗ%20ΑΜΑ%20ΙΚΑ%20-%202020\_0.pdf

Επίσης, για σχετική βεβαίωση δείτε στο

https://www.efka.gov.gr/el/menoy/sychnes-eroteseis/asphalisi-eisphores/asphalismenoi/metroo-asphalismenon

* **Τα κριτήρια επιλεξιμότητας των αιτήσεων**
* Τα κριτήρια επιλεξιμότητας αιτήσεων καθορίζονται στον Οδηγό Σπουδών και Κανονισμό Πρακτικής Άσκησης του Τμήματος.
* Επιλογή χρηματοδοτούμενων θέσεων για την Π.Α. Προγράμματος ΕΣΠΑ του Ιδρύματος
* Αριθμός χρηματοδοτούμενων μέσω ΕΣΠΑ θέσεων για το τρέχον ακαδημαϊκό εξάμηνο: 5. Αναλογία μεταξύ Δημοσίου κ’ Ιδιωτικού φορέα 45/55%.
* Όλοι οι ασκούμενοι φοιτητές έχουν δικαίωμα συμμετοχής στο χρηματοδοτούμενο, μέσω ΕΣΠΑ, Πρόγραμμα ΠΑ του Ιδρύματος, εφόσον το επιθυμούν οι ίδιοι και ο φορέας πραγματοποίησης της ΠΑ. Επειδή, όμως, οι χρηματοδοτούμενες θέσεις για το τρέχον εξάμηνο του ακαδημαϊκού έτους 2023-24 είναι 5, γίνεται επιλογή τους **βάσει κριτήριων**, τα οποία έχουν τεθεί από την Συνέλευση του Τμήματος.
* **Τα κριτήρια αξιολόγησης των αιτήσεων**

Η αξιολόγηση των αιτήσεων και η κατάταξη των υποψηφίων γίνεται αυτόματα από το πληροφοριακό σύστημα. Τα κριτήρια αξιολόγησης καθορίζονται στο άρθρο 3.6 του Γενικού Κανονισμού Πρακτικής Άσκησης και έχουν ως εξής:

α) Σταθμισμένος Μέσος όρος (Σ.Μ.Ο.) των μαθημάτων στα οποία έχει καταχωρηθεί βαθμολογία στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο Σταθμισμένος Μέσος Όρος των μαθημάτων προκύπτει από το βαθμό κάθε μαθήματος σταθμισμένου με το φόρτο ECTS του μαθήματος. Το κριτήριο έχει βαρύτητα 50%.

β) Σύνολο Ακαδημαϊκών Μονάδων ECTS που έχει συγκεντρώσει ο φοιτητής ως ποσοστό των μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%.

γ) Το έτος σπουδών του φοιτητή. 100 μονάδες εάν ο φοιτητής βρίσκεται μέχρι το Ν έτος σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.

**Σημειώσεις:**

1. Άτομα ΑμΕΑ εισάγονται κατά προτεραιότητα στο χρηματοδοτούμενο πρόγραμμα και χωρίς αξιολόγηση (Ως ΑμΕΑ θεωρούνται τα άτομα με ποσοστό αναπηρίας τουλάχιστον 67%).

2. Φοιτητές που έχουν εισαχθεί με κατατακτήριες εξετάσεις, επιλέγονται να ενταχθούν στο έργο «Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου», μόνο εάν έχουν μείνει αδιάθετες θέσεις, μετά την αρχική κατανομή.

3. Σε περίπτωση ισοβαθμίας, προηγείται ο φοιτητής/η φοιτήτρια που βρίσκεται στο μικρότερο τυπικό εξάμηνο.

4. Τα ανωτέρω κριτήρια και ο μαθηματικός τύπος υπολογισμού των συνολικών μορίων εφαρμόζονται στην περίπτωση που ο αριθμός των αιτήσεων για πρακτική άσκηση μέσω του έργου «Πρακτική Άσκηση τριτοβάθμιας εκπαίδευσης του Πανεπιστημίου Πελοποννήσου» υπερβαίνει τον αριθμό των εγκεκριμένων θέσεων. Σε αντίθετη περίπτωση επιλέγονται όλοι οι φοιτητές ανεξαρτήτως κριτηρίων.

5.Σε περίπτωση ακύρωσης αίτησης συμμετοχής ή απόσυρσης συμμετοχής φοιτητή/τριας που έχει λάβει χρηματοδότηση ΕΣΠΑ η χρηματοδότηση δίνεται στον πρώτο/η επιλαχόντα/ούσα βάσει των δημοσιευμένων πινάκων κατάταξης. Σε περίπτωση καθυστερημένης ακύρωσης αίτησης συμμετοχής φοιτητή/τριας που έχει λάβει χρηματοδότηση ΕΣΠΑ και ο πρώτος επιλαχών έχει ήδη τοποθετηθεί στο μη αμειβόμενο πρόγραμμα θα επιλέγεται ο αμέσως επόμενος επιλαχών. Σε περίπτωση που δεν υπάρχει επιλαχών το ποσό χρηματοδότησης μεταφέρεται στο επόμενο εξάμηνο.

* **Περιορισμοί**

Σύμφωνα με τις οδηγίες της Διαχειριστικής Αρχής του έργου Πρακτική Άσκηση, οι φοιτητές που θα κάνουν Π.Α. θα κληθούν να υπογράψουν Υπεύθυνη Δήλωση στην οποία θα δηλώνουν ότι:

1. Δεν απασχολούνται με εξαρτημένη σχέση εργασίας πλήρους ωραρίου.
2. Δεν εργάζονται ως υπάλληλοι του δημοσίου τομέα (συμπεριλαμβάνονται και τα σώματα ασφαλείας).
3. Δεν βρίσκονται στη διάρκεια της στρατιωτικής τους θητείας.
4. Δεν έχουν συμμετάσχει σε άλλο πρόγραμμα Πρακτικής Άσκησης επιδοτούμενο από το ΕΣΠΑ.
5. Δεν στοιχειοθετείται συγγένεια (Β’ βαθμού και άνω, σε ευθεία γραμμή, πλάγια γραμμή και εξ’ αγχιστείας) όπως και συζυγική σχέση με το νόμιμο εκπρόσωπο της επιχείρησης. Επίσης, σε κάθε περίπτωση συγγένειας Β’ βαθμού και άνω όπως και συζυγικής σχέσης με άλλο πρόσωπο απασχολούμενο στον φορέα – επιχείρηση, το πρόσωπο αυτό δεν μπορεί να ορισθεί ως επόπτης εκ μέρους του Συνεργαζόμενου Φορέα.

**Ενδεικτικό Χρονοδιάγραμμα - Κρίσιμες ημερομηνίες**

|  |  |
| --- | --- |
| Περίοδος υποβολής αιτήσεων | 06/02-04/03/2024 |
| Ανάρτηση Προσωρινού Πίνακα αξιολόγησης αιτήσεων | 05/03/2024 |
| Περίοδος υποβολής ενστάσεων έναντι του Προσωρινού Πίνακα | 06/03-12/03/2024 |
| Ανάρτηση Οριστικού Πίνακα αξιολόγησης αιτήσεων | 14/03/2024 |
| Παραλαβή 3 αντιτύπων Ειδικής Σύμβασης και του Βιβλίου ΠΑ, από Γραμματεία Τμήματος \* | από 26/03/2024 |
| Έναρξη ΠΑ | 01/04/2024 |

**\*\*ΠΡΟΣΟΧΗ. Μόνο για τους φοιτητές που δεν εντάσσονται στο πρόγραμμα ΕΣΠΑ!!!**

Η Ειδική Σύμβαση ΠΑ πρέπει να παραληφθεί εγκαίρως και εντός δύο (2) ημερών να έχει προσκομισθεί στο Φορέα ΠΑ, προκειμένου ο φορέας να ενημερώσει το σύστημα ΕΡΓΑΝΗ, πριν την έναρξη της ΠΑ. Ακολούθως και έως **31/03/2024** το αργότερο, τα 2 αντίτυπα της σύμβασης, υπογεγραμμένα από όλους τους συμβαλλόμενους, πρέπει να έχουν επιστραφεί στη Γραμματεία του Τμήματος.

**Οι φοιτητές που εντάσσονται στο πρόγραμμα ΕΣΠΑ θα λάβουν οδηγίες από το γραφείο Πρακτικής Άσκησης.**

**Υπεύθυνοι του Προγράμματος**

**Επιτροπή αξιολόγησης Πρακτικής Άσκησης**

Τακτικά Μέλη:

1. Γιαννόπουλος Βασίλειος (Πρόεδρος),
2. Συρμαλόγλου Αδαμάντιος (Γραμματέας),
3. Λυγγίτσος Αλέξανδρος (Μέλος)

Αναπληρωματικά μέλη:

 1. Δημητρόπουλος Παναγιώτης(αν. Πρόεδρος),

 2. Νικολόπουλος Σωτήριος (αν. Γραμματέας),

 3. Μπακετέα Σταυρούλα (αν. Μέλος)

**Επιτροπή Ενστάσεων**

Τακτικά Μέλη:

1. Νικολαϊδης Βασίλειος (Πρόεδρος),
2. Αγοράκη Μαρία Ελένη (Γραμματέας),
3. Μαυριδόγλου Γεώργιος (Μέλος)

Αναπληρωματικά μέλη:

1. Μακρής Ηλίας (αν. Πρόεδρος),
2. Σπηλιόπουλος Οδυσσέας (αν. Γραμματέας),
3. Μπαμπαλός Βασίλειος (αν. Μέλος)

1. Tο α) δικαιολογητικό θα εκδίδεται από την Γραμματεία μετά την αίτηση του φοιτητή/τριας στην Γραμματεία για την έναρξη της Πρακτικής Άσκησης [↑](#footnote-ref-1)